Pozdravljeni sedmošolci.

Upam, da ste se dobro spočili, saj spet začenjamo z delom. Danes bomo obravnavali trikotniku očrtano krožnico. Za začetek si oglejte razlago na povezavi

<https://youtu.be/l4bUTujxVq4>

Upam, da je bilo razumljivo. Mogoče pa je vsaj ena prednost dela doma, da lahko tako razlago slišite večkrat, jo ustavite, tam kjer je prehitro in seveda tempo prilagodite sebi.

**Seveda trikotnik, ki je prikazan na posnetku, narišite v zvezke in zapišite, kar je bilo spodaj zapisano z rdečo.** Zdaj pa na enak način, torej z risanjem simetral stranic, očrtajte krožnici še naslednjima trikotnikoma s podatki:

a) ∆ ABC b) ∆ ABC *(Pomagaj si z DZ str. 36 in 37.)*

a = 3 cm c = 5 cm

b = 6 cm ∝ = 120°

γ = 90° β = 30°

**Torej oba trikotnika narišete, jima narišete simetrale stranic, presečišče simetral označite SO in jima narišite očrtani krožnici.** Rešitve preverite v delovnem zvezku na straneh 36 in 37. Če imate težave pri načrtovanju, imate pa na teh straneh prikazan tudi potek načrtovanja, ki vam je lahko v pomoč.

**Spodaj zapišite še:**

*V ostrokotnem trikotniku je središče očrtane krožnice v notranjosti trikotnika.*

*V pravokotnem trikotniku leži središče očrtane krožnice na razpolovišču hipotenuze trikotnika.*

*V topokotnem trikotniku leži središče očrtane krožnice zunaj trikotnika.*

**Vse, kar ste danes zapisali in narisali v zvezek, poslikajte in mi pošljite.**

Uspešno delo vam želim.

učiteljica Alenka